Dana Rohrabacher

Dana Tyrone Rohrabacher (s. 21. kesäkuuta 1947 Coronado, Kalifornia) on yhdysvaltalainen republikaanisen puolueen poliitikko.Rohrabacher, Dana Biographical Directory of the United States Congress, viitattu 2.9.2024 Hän edusti Kalifornian eri vaalipiirejä Yhdysvaltain edustajainhuoneessa vuosina 1989–2019.Representative Dana Rohrabacher Congress, vitattu 2.9.2024 == Elämä ja ura == Rohrabacher sai humanististen tieteiden kandidaatin arvon California State University, Long Beachista vuonna 1969. Hän valmistui humanististen tieteiden maisteriksi Etelä-Kalifornian yliopistosta vuonna 1971. Rohrabacher työskenteli toimittajana sekä Ronald Reaganin vuosien 1976 ja 1980 kampanjoiden avustavana lehdistösihteerinä. Hän oli Reaganin erikoisavustaja vuosina 1981–1988. Hän oli tärkeässä asemassa muotoilemassa Reaganin doktriinia, jossa luvattiin tukea antikommunistisia taistelijoita eri puolilla maailmaa Neuvostoliiton aggressiota ja vaikutusvallan laajenemista valtaan.Rep. Dana Rohrabacher Victims of Communism Memorial Foundation, viitattu 2.9.2024 Rohrabacher aloitti uransa kongressiedustajana 3. tammikuuta 1989; tultuaan valituksi hän oli tehnyt sopimuksen taistelemisesta viikon verran Afganistania Neuvostoliitolta puolustaneiden mujahideenien rinnalla.Andrew Gumbel, Republican dubbed 'Russia's favorite congressman' loses seat after 30 years The Guardian 11.11.2018, viitattu 2.9.2024 Vuoden 2018 vaaleissa Rohrabacher menetti paikkansa edustajainhuoneessa häviten Harley Roudalle.John Bowden, ‘Putin’s favourite congressman’ was at the insurrection rally at the Capitol The Independent 15.6.2021, viitattu 2.9.2024 Victims of Communism Memorial Foundation myönsi Rohrabacherille vuonna 2007 Truman–Reagan Medal of Freedomin. Järjestön mukaan Rohrabacher on profiloitunut myös voimakkaana Kiinan ihmisoikeusloukkausten kriitikkona. == Mielipiteitä == Rohrabacher on lääkekannabiksen puolestapuhuja.Kyle Jaeger, Rep. Dana Rohrabacher Touts Marijuana Accomplishments In Farewell Speech Marijuana Moment 29.11.2018, viitattu 2.9.2024 Vuonna 2016 hän kertoi itse käyttävänsä lääkekannabista artriitin takia.John Newsome, House Republican says he used medical marijuana while in office CNN 26.5.2016, viitattu 2.9.2024 Rohrabacherin mukaan yleisölle muodostui 1960-luvun lopussa marijuanasta väärä kuva, koska se yhdistettiin silloin hippeihin ja henkilöihin, jotka eivät pitäneet Yhdysvaltain kulttuurista. Rohrabacher käsitteli lääkekannabista myös kongressissa pitämässään jäähyväispuheessa. Rohrabacher vastusti syrjintäsuojan myöntämistä seksuaali- ja sukupuolivähemmistöille asuntopolitiikassa. Hän perusteli kantaansa toteamalla, että omistajalta ei tulisi edellyttää asunnon myymistä henkilölle, jonka elämäntyylistä hän ei ole samaa mieltä.Clare Foran, Kate Sullivan, Rep. Dana Rohrabacher loses endorsement for saying it’s OK to not sell homes to gay people CNN 26.5.2018, viitattu 2.9.2024 Rohrabacher kiistää ilmastonmuutoksen. Hän on pitänyt Oklahoma Cityn pommi-iskua islamistien juonena. == Yhteydet Venäjään == Politico luonnehti Rohrabacheria Vladimir Putinin suosikkiedustajaksi Yhdysvaltain kongressissa vuonna 2016. Rohrabacher puolusti Venäjän sotatoimia Georgiassa vuonna 2008 ja Krimin miehitystä 2014. Hän vastusti pakotteiden asettamista Venäjää vastaan ja harjoitti lobbausta Magnitski-lain kumoamiseksi. Vuonna 2012 FBI varoitti Rohrabacheria, koska katsoi Venäjän tiedustelun pyrkivän hyödyntämään häntä. Huomiota herättivät Rohrabacherin tapaamiset Venäjän hallintoon kytkeytyvän juristi Natalja Veselnitskajan, Julian Assangen, Marija Butinan ja Aleksandr Toršinin kanssa. Omien sanojensa mukaan Rohrabacher otteli Putinin kanssa kädenväännössä 1990-luvun alussa.Benjamin Siegel, Dana Rohrabacher, once dubbed 'Putin's favorite congressman,' trying to defend seat ABC News 3.11.2018, viitattu 2.9.2024 Vuonna 2015 Rohrabacher väitti haastattelussa Venäjä-yhteyksiensä käsittelyä liioittelevaksi. Hänen mukaansa äänestäjät eivät olleet huolestuneita Venäjästä vaan veroista ja laittomien maahanmuuttajien saapumisesta lähiöihin ”raiskaamaan ihmisiä”. == Capitol-julkisuus == Rohrabacher esiintyi Yhdysvaltain kongressitalon valtauksen sattuessa 6. tammikuuta 2021 rakennuksen ulkopuolella otetussa valokuvassa. Hän kertoi osallistuneensa Donald Trumpin järjestämään tilaisuuteen ja mielenosoitukseen, koska uskoi vaalivilppiin ja toivoi vaalien tutkimista. Rohrabacher kertoi, ettei mennyt rakennukseen sisälle. Hän väitti vasemmistolaisten provokaattorien lietsoneen tapahtumapaikalla väkijoukkoa uhmaamaan poliisia. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1947 syntyneet Luokka:Elävät henkilöt